Deg tukkist-a (sb57), acennay yessexdem tanfaliyin-a s usugnen n yiman i wakken ad d yeglem iḥulfan-is akked d ujraḥ n wull-is,s waya ad d naf tanfalit “Tserɣeḍ (timerɣiwt)”i yellan d azamul n tmes, ibeggen-d asḥissef-is d usufri-ines ɣef tin i yesɛan sin n wudmawen, imi tuɣal tbeddel fella-s acku tessemḥas i lhedra n medden i yettawwin ɣer wayen ur nelhi, akken id yebder Luc Benoist deg udlis-is:“Times dayen id yettwaksen deg ugam, yettuɣal ɣer tallit nni n zik uqbel talalit,diɣen d azamul n wallalen useqdec yemgaraden”21.“Lefraq”id yemmalen beṭṭu id yekkan gar-as d tin iḥemmel, d agi yegguma ad yekfu asḥissef imi tella tesmeḥsis i medden.akken daɣen iqarḥit lḥal imi yettwali imdanen ferḥen ɣef lefraq i as-dyusan akked ttin yenwa d ayla-as,dagi “Taḍsa” d azamul n lfarḥ, s usugnen n ugraw yessenfalay-d tumert-nni n medden imi wwḍen ɣer wayen bɣan, imi ssawḍen farqenten.sawḍen-ten almi uɣalen d iɛdawen ad d naf awal “Iɛdawen”id yemmalen imdanen ur yettemsefhamen ara, yessenfalay-d dakken ala di sin yid-sen i ttwaɣen, uɣalen d iɛdawen s sebba n yir imdanen. “Ccḥani” i yellan d tuḥsifin i yettaṭaf umdan i wayeḍ mi ara d myukkasen gar-asen s wayen ur nelhi, d agi s usugnen n yiman yessefham-d dakken ala ayaagi id yeqqimen gar-asen.